**Rosslyn Wemyss** (født 12. april 1864 i London, død 24. mai 1933 i Cannes i Frankrike) var en britisk kommandør. Wemyss tjenestegjorde i flere militære stillinger både før og under den første verdenskrig og han var flere ganger utstasjonert i Middelhavet og i Egypt. Selv etter deres tid sammen som marinekadetter var Wemyss en nær venn av Kong George V.[]

Liv og virke
------------

### Bakgrunn

Rosslyn Wemyss var yngste sønn av James Hay Erskine-Wemyss (1829–1864) og hans hustru Millicent Anne Mary Erskine (død 1895).

### Militær

Wemyss sluttet seg til det britiske HMS «Britannia» i 1877 da han var tretten år gammel.[] Wemyss dro til havs for første gang som kadett i 1879. Wemyss ble forfremmet til løytnant den 31. mars 1887 og til kommandør den 31. august 1898. Den 17. januar 1911 ble Wemyss utnevnt til kaptein.

Rosslyn Wemyss ble gitt utmerkelsen Order of St. Michael og St. George den 20. april 1911 og samme år ble han forfremmet til kontreadmiral. Den 1. januar 1916 ble Wemyss adlet og han ble gitt utmerkelsen Order of the Bath. 

Våpenstillstand, 1918
Rosslyn Wemyss var den høyestrangerte av dem som representerte Storbritannia under inngåelsen av våpenhvilen som avsluttet første verdenskrig. Han deltok også under den påfølgende fredskonferansen i Paris i Frankrike som Storbritannias representant for marinen. 

Rosslyn Wemyss ble forfremmet til admiral kort tid før han pensjonerte seg fra marinen. Hans fratreden i november 1919 fant sted etter iherdig påtrykk fra dem som gikk inn for at David Beatty skulle overta hans verv.[]

### Familie

Wemyss giftet seg den 21. desember 1903 med Victoria Morier (død 22. april 1945), datter av Robert Morier. Paret fikk en datter, Alice Elizabeth Millicent (født i 1906) sammen. Wemyss var blitt tildelt Royal Victorian Order i 1901. Wemyss var baron og en del av den britiske adelen, men fordi han ikke fikk noen sønner døde barontittelen ut med ham.

Verker
------

* *The Navy in the Dardanelles Campaign*, 1924.

Referanser
----------

1. 1 2   Dreadnought Project, oppført som Rosslyn Erskine Wemyss, First Baron Wester Wemyss, Dreadnought Project page Rosslyn\_Erskine\_Wemyss,\_First\_Baron\_Wester\_Wemyss[Hentet fra Wikidata]
2. 1 2   Autorités BnF, BNF-ID 14979150q[Hentet fra Wikidata]
3. 1 2   The Peerage, oppført som Admiral Rosslyn Erskine Erskine-Wemyss, 1st and last Baron Wester Wemyss, The Peerage person ID p1093.htm#i10929, besøkt 9. oktober 2017[Hentet fra Wikidata]
4. 1 2   Social Networks and Archival Context, oppført som Rosslyn Wemyss, 1st Baron Wester Wemyss, SNAC Ark-ID w6nh978s, besøkt 9. oktober 2017[Hentet fra Wikidata]
5. ↑   The Peerage person ID p1093.htm#i10929, besøkt 7. august 2020[Hentet fra Wikidata]
6. 1 2   The Peerage[Hentet fra Wikidata]

Litteratur
----------

* William Stewart: *Admirals of the World: A Biographical Dictionary, 1500 to the Present*, s. 286f

Eksterne lenker
---------------

* (en) Rosslyn Wemyss, 1st Baron Wester Wemyss – kategori av bilder, video eller lyd på Commons Rediger på Wikidata
* (en) Rosslyn Wemyss hos Hansards parlamentsdebatter Rediger på Wikidata

* (en) Rosslyn Wemyss hos The Peerage Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** Gazetteer for Scotland **·** Deutsche Biographie **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |

Portal: Første verdenskrig